SET ปิดเช้าลบ 0.48 จุด เซ่นแรงขายทำกำไร หลังไร้ปัจจัยใหม่หนุน
SET ปิดเช้าลบ 0.48 จุด ย่อตัวลงหลังไม่ผ่าน 1,630 จุด เผชิญแรงขายทำกำไร-ไร้ปัจจัยใหม่หนุน ให้แนวรับไว้ที่ 1,611 จุด และแนวต้าน 1,630-1,635 จุด
SET ปิดเช้าลบ 0.48 จุด ย่อตัวลงหลังไม่ผ่าน 1,630 จุด เผชิญแรงขายทำกำไร-ไร้ปัจจัยใหม่หนุน ให้แนวรับไว้ที่ 1,611 จุด และแนวต้าน 1,630-1,635 จุด
22 พ.ย. 2565

นายถนอมศักดิ์ สหรัตน์ชัย ผู้ช่วยกรรมการผู้จัดการและหัวหน้าฝ่ายวิจัย บล.กรุงไทย เอ็กซ์สปริง กล่าวว่า ตลาดหุ้นไทยเช้าที่ผ่านมาปรับตัวขึ้นสอดคล้องกับตลาดหุ้นอื่นในภูมิภาคเอเชีย โดยขึ้นทดสอบแนวต้านที่ระดับ 1,630 จุด หลังสามารถยืนเหนือแนวรับที่ 1,611 จุด ได้ ทำให้เกิดแรงซื้อเก็งกำไรเข้ามา ก่อนย่อตัวลงมาจากยังไม่สามารถผ่านแนวต้านไปได้
สำหรับแนวโน้มการลงทุนช่วงบ่ายคาดว่า ตลาดฯ น่าจะแกว่งตัวในกรอบจำกัดมากขึ้น เนื่องจากยังไม่มีปัจจัยใหม่เข้ามาสนับสนุน หลังตอบรับการขยายตัวทางเศรษฐกิจ (GDP) ไตรมาส 3/65 ที่ออกมาดีไปพอสมควรแล้ว อีกทั้งนักลงทุนยังจับตาดูคำกล่าวของประธานธนาคารกลางสหรัฐ (เฟด) สาขาต่างๆ ที่จะออกมาส่งสัญญาณถึงแนวทางการดำเนินนโยบายการเงินของเฟด และการเปิดเผยประมาณการตัวเลขเศรษฐกิจใหม่ (Economic outlook ของ OECD) ให้แนวรับไว้ที่ 1,611 จุด และแนวต้าน 1,630-1,635 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
BANPU มูลค่าการซื้อขาย 1,489.98 ล้านบาท ปิดที่ 12.80 บาท เพิ่มขึ้น 0.20 บาท
AOT มูลค่าการซื้อขาย 1,204.68 ล้านบาท ปิดที่ 73.50 บาท ลดลง 1.25 บาท
PTTEP มูลค่าการซื้อขาย 940.81 ล้านบาท ปิดที่ 184.50 บาท ลดลง 2.00 บาท
PTT มูลค่าการซื้อขาย 856.08 ล้านบาท ปิดที่ 33.25 บาท ราคาไม่เปลี่ยนแปลง
HANA มูลค่าการซื้อขาย 834.20 ล้านบาท ปิดที่ 51.00 บาท เพิ่มขึ้น 1.25 บาท